## dachser_inteligent_logistics

Tlačová správa V Bratislave, 15. 11. 2021

# **Český DACHSER bude mať nové priestory v Českých Budějoviciach**

**Spoločnosť DACHSER Česká republika podpísala zmluvu s developerskou spoločnosťou VGP o výstavbe na mieru v Českých Budějoviciach. Nové logistické a kancelárske priestory s celkovou rozlohou takmer 7 000 m2 vzniknú v novovybudovanom priemyselnom parku v komerčnej zóne Světlík na okraji mesta. Obsadenie priestorov je naplánované na jar budúceho roka.**

Pobočka DACHSER v Českých Budějoviciach píše svoju históriu od roku 2006 a zameriava sa na služby zákazníkom z južných Čiech. Nová budova vo VGP Parku České Budějovice bude zahŕňať 2 000 m2 prekládkových a viac ako 4 300 m2 skladových priestorov s kapacitou približne 7 000 paletových miest. Časť skladu bude špeciálne upravená na krátkodobé skladovanie nebezpečného tovaru klasifikovaného podľa dohody ADR. Budova bude mať 14 nakladacích priestorov pre rôzne typy nákladných vozidiel, zatiaľ čo administratívna časť budovy ponúkne 650 m2 pre moderné kancelárie. Spoločnosť DACHSER sa zaoberá aj budúcim využívaním alternatívnych pohonov a počíta s nabíjacou stanicou pre elektrické vozidlá, a to pre nákladné aj osobné.

*„Nové priestory nám umožnia pohodlnú a kvalitnú manipuláciu so zásielkami v rámci našej zbernej služby a ich rýchlejšie odbavenie na rampách,“* hovorí Ing. Jan Pihar, generálny riaditeľ spoločnosti DACHSER Česká republika, dodáva: *„Pre našich zamestnancov pripravujeme moderné kancelárske priestory, ako aj pohodlné denné odpočinkové miestnosti a zázemie pre skladníkov. Výhodou je potom poloha parku, ktorá spĺňa naše vysoké nároky na mestskú logistiku, ako aj na naše diaľkové zberné linky.“*

### **VGP Park České Budějovice**

VGP Park České Budějovice sa buduje priamo na okraji mesta v komerčnej zóne Světlík s výborným dopravným spojením do centra mesta a priamym prístupom na diaľnicu D3 spájajúcu Prahu a rakúsky Linz. Na pozemku s rozlohou približne 37 hektárov vznikne po dokončení komplex s viac ako 126 000 štvorcovými metrami prenajímateľnej plochy vhodnej na logistiku alebo ľahkú výrobu. Celkovo sa plánuje postaviť sedem budov vo vysokom štandarde s dôrazom na energetickú účinnosť a udržateľnosť, pričom cieľom je získať zelený certifikát BREEAM Very Good.

*„Novovybudovaný areál VGP je ideálny pre logistické centrum vďaka výbornej dostupnosti do centra mesta a blízkosti nemeckých a rakúskych hraníc. Sme veľmi radi, že sa nám podarilo dosiahnuť dohodu s takým prestížnym nájomcom, akým je spoločnosť DACHSER, pre ktorú nové priestory pripravíme presne na mieru. Zároveň sme radi, že sa potvrdilo naše rozhodnutie stavať v Českých Budějoviciach priemyselné nehnuteľnosti triedy A, ktoré v tejto časti Českej republiky pred naším vstupom do lokality prakticky neexistovali,“* komentuje David Plzák, Country Manager VGP pre Českú republiku.

Koncom októbra sa začne výstavba novej budovy s rozlohou približne 7 000 m², ktorá bude určená na prenájom spoločnosti DACHSER Česká republika. Budova by mala byť dokončená v marci 2022.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk